لە رووژەیل دویای ئەو زەویلەرزەی ک وە کارەسات سەدەگە دریا قەڵەم، باس چەن چشتیگ کڕیا  بڕیسگی راسە و بڕیگیش لەوەر ئەو رخ و زیڕە ک کەفتە ناو دەروین مەردم دویای کوشیان زیاتر لە ٥٠ هەزار کەس، و سەرگەردانی دەیان هەزار، چشتەیلیگ تیەێدە وەر چەویان یا کەفێدە خەیاڵیان ک خوەی راسی نییە.
دویاترین ئەو چشتەیل ئەڵاجەویە، ئەوەسە ک لە ساڵ قونیە لە تورکیا بوی، ک خەڵک ناوچەی رەشادیە وینەیل چاڵ فرە گەورەیگ گردن ک وەناکاوەو دروس بویە، ک هیشت مەردم رخیان لەوە بچوود نەگ یەیش هن ئی زەویلەرزەیلە بوود ک لە ماوەی دوو هەفتەی گوزەشتە دەن لە تورکیا.
پانی چاڵەگە رەسێدە ١٤٠٠ مەتر وەقویلی ١٢ مەتر، وەگورەی قسەی ئاژانس ئەنادۆڵ فەرمی، ک ڤیدیۆی چاڵەگە نشان دا.
ئەو چاڵە م وەناکاوەو دەرچگ، سەرسام خەڵکەگە کرد، و وەڕیەوبەر ناوەند تۆێژینەوە لە زانکۆی قونیە ئەرا ئاژانس ئەنادۆڵ وت: ئی چاڵە نووە، دویەکە لە کارابینار دروس بویە، و نەتوەنستیمن پەیوەندییگی وەگەرد زەویلەرزەی ئمڕوو یا زەویلەرزە گەورەگەی ٦ شوبات پەیا بکەیمن.
ڤیدیۆی 1
